Når der er udarbejdet en allonge til lejekontrakten enten som et tillæg eller som en uddybning af et eksisterende vilkår, så gælder allongen som en del af kontrakten. Dvs., at en allonge skal opsiges på samme vilkår som hele lejeaftalen. I praksis betyder det, at hele lejeaftalen skal opsiges, hvis lejer ønsker at opsige vilkåret, der er aftalt i allongen.   Hvis det nye vilkår i allongen skal ændres, ligesom kontrakten skulle ændres med første allonge, så kan det i nogle tilfælde ske med en ny allonge – f.eks. ved udskiftning af lejere i et delevenligt lejemål.   Er allongen en forlængelse af en tidsbegrænsning, så betyder det ligeledes, at kontrakten muligvis er uopsigelig, medmindre andet er aftalt i kontrakten. Det er derfor vigtigt for både lejer og udlejer at overveje, hvilke vilkår, der tillægges i en allonge, da denne ikke blot kan ophæves, uden at lejeaftalen ophæves.